text: [{"text_idx": "#000000", "text": "Su\u0301kklu og triathlonfelag stovna\u00f0 i\u0301 Nor\u00f0oyggjum"}, {"text_idx": "#000001", "text": "Leygardagin 22. mai var\u00f0 enn eitt su\u0301kklu og triathlonfelag sett a\u0301 stovn, ta\u0301 i\u00f0 stigtakarar i\u0301 Klaksvi\u0301k m\u00f8ttust til stovnandi a\u00f0alfund."}, {"text_idx": "#000002", "text": "Ta\u00f0 var ein gle\u00f0iligur dagur, har skipa\u00f0 var fyri barnavenjing og stuttleika i\u0301 sku\u0301lagar\u00f0inum. Ein fer\u00f0slubreyt fra\u0301 Ra\u0301\u00f0num fyri Fer\u00f0slutryg var sett upp i\u0301 einum av go\u0301\u00f0u pla\u0301ssunum um sku\u0301lan, me\u00f0an Fjallasu\u0301kklufelagi\u00f0 var a\u0301 vitjan og hev\u00f0i tiki\u00f0 BMX su\u0301kklur og verju vi\u00f0 til \u00f8ll b\u00f8rn at royna a\u0301 einum av hinum pla\u0301ssunum har ein skate og BMX rampa er sett upp. B\u00f8rnini hugna\u00f0u s\u00e6r og sloppu at royna seg, og ta\u00f0 er ey\u00f0sy\u0301nt, hvussu no\u0301gv ta\u00f0 merkir fyri menningina hja\u0301 b\u00f8rnum at go\u0301\u00f0ir m\u00f8guleikar eru at sp\u00e6la. Tey vaksnu hugna\u00f0u s\u00e6r eisini i\u0301 sku\u0301lagar\u00f0inum og fo\u0301ru si\u0301\u00f0ani ein tu\u0301r saman a\u0301 kappsu\u0301kklu i\u0301 Klaksvi\u0301k."}, {"text_idx": "#000003", "text": "Felagi\u00f0 hevur enn ikki fingi\u00f0 navn og fer at ly\u0301sa eina navnakapping i\u0301 n\u00e6stum. Stigtakararnir vi\u0301sa a\u0301, at ynski\u00f0 er, at felagi\u00f0 umbo\u00f0ar allar Nor\u00f0oyggjar og eisini allar i\u0301tro\u0301ttargreinarnar undir Sersambandinum fyri Su\u0301kkling og Triathlon."}, {"text_idx": "#000004", "text": "Felagi\u00f0 kemur at fevna um su\u0301kkling, fjallasu\u0301kkling, triathlon og a\u00f0rar greinar sum fo\u0301lk eru a\u0301huga i\u0301. Vit ynskja, at vi\u00f0 ti\u0301\u00f0ini skal hetta felag kunna fevna so vi\u0301tt sum gj\u00f8rligt, men ta\u00f0 tekur ti\u0301\u00f0 at byggja upp, og ti\u0301 vilja vit fegin hoyra fra\u0301 fo\u0301lki, i\u00f0 hava hugskot og m\u00f8guliga kunnu taka a\u0301byrgd eisini. Tild\u00f8mis kundi ver\u00f0i a\u0301hugavert at hoyrt fra\u0301 fo\u0301lki, i\u00f0 eiga eina fjallasu\u0301kklu, og um tey eru a\u0301huga\u00f0 i\u0301 skipa\u00f0ari venjing. Sum er, eru nakrir, sum javnan m\u00f8tast til ein su\u0301kklutu\u0301r a\u0301 kappsu\u0301kklu, og fara vit at royna at leggja hetta ein fastan dag, vi\u00f0 f\u00f8stum ti\u0301\u00f0spunkti. Higartil hava fo\u0301lk veri\u00f0 sera jalig, og stu\u00f0ul er at merkja i\u0301 hv\u00f8rjari samtalu b\u00e6\u00f0i fra\u0301 borgarum, komunu, i\u0301trottarfel\u00f8gum og vinnuli\u0301vinum. Si\u0301\u00f0an vilja vit takka\u00f0 SST og Fjallasu\u0301kklufelagnum fyri sera go\u0301\u00f0um stu\u00f0ul higartil. Eru spurningar kunnu fo\u0301lk meira enn so venda s\u00e6r til okkum fyri at hoyra n\u00e6rri."}, {"text_idx": "#000006", "text": "Sersambandi\u00f0 fyri Su\u0301kkling og Triathlon fer at ynskja felagnum i\u0301 Nor\u00f0oyggjum hjartaliga til lukku og bestu eydnu."}]